Diep Denke | Demoerin
Archive | Diep Denke RSS feed for this section
Sleutelwoordw:madiba, Nelson Mandela
Daar is seker nie 'n massakoor, kinderkoor, kamerkoor of selfs badkamerkoor in Suid-Afrika wat nog nie die Zulu lied, Ukuthula gesing het nie. Ek glo koorsang is die suiwerste vorm van kuns. Somtyds kan 'n werk so ingewikkeld wees dat jy na jou asem snak, en wonder hoe elke lid sy deel kan onthou…..en somtyds is die lied net so ongelooflik inspirerend in sy eenvoud, dat jy dit oor-en-oor luister, en oor-en-oor jou trane afvee, en oor-en-oor besef dat ons maar net klein mensies op hierdie aardbol is.
Ukuthula – Peace
Kulumhlaba we zono – In this (broken) world of trouble
Igazi like Jesu lin yenyez' – The blood of Jesus flowed (so that you could have:)
Usindiso – Redemption
Ukubonga – Praise
Ukutholwa – Faith
Ukunqoba – Victory
Induduzo – Comfort
Gooi daardie volume….en volg die woorde as jy dit die eerste keer luister…
Maak nou jou oë toe, en luister dit 'n tweede keer….
Christene vier op 25 Desember die geboorte van Jesus. Die twee weke rondom Kersfees skep gewoonlik 'n gemoed van vrede, liefde en welwillendheid….ons kan darem sê vir ten minste twee weke in die jaar, want die ander 50 weke laat gewoonlik veel na wense oor.
As jy nou mooi daaraan dink is dit nie moeilik om hierdie feestydgevoel oor te dra aan die res van die jaar nie. My Cristenskap vereis van my twee dinge : Liefde vir my God, en dan naasteliefde. In naasteliefde is daar so baie in opgesluit. Ek glo my naaste is elke liewe persoon wat ek op 'n daaglikse basis in kontak mee kom. Sekere van hulle bekend, soos jou gesin wat jy elke dag sien – andere onbekend, soos 'n verkoopspersoon wat ek net vandag gaan sien, en dalk nooit weer nie.
Naasteliefde vereis nie dat ek hand aan hand met die verkoopspersoon of 'n vervreemde niggie deur die strate moet huppel nie. Dit vereis dalk net van my bietjie respek en verdraagsaamheid….met 'n tikkie selfbeheersing in sekere gevalle.
Daar is talle maniere om die onbekende naastes elke dag "lief te hê". 'n Glimlag en vriendelike woordjie vir die kassier agter die toonbank wat al vir 8 ure op haar voete staan en tilslaan; Glimlag en met belangstelling uitvra na die skoonmaker op kantoor se kinders; Glimlag en drukkie van die Oom, wat alleen sonder besoekers in die hospitaalbed langs jou lê, se hand; Glimlag en surprise die ou met die brood en melk agter jou in die ry, en betaal dit vir hom – gooi sommer 'n chocolate by van die rak af; Glimlag en sluk jou lelike woorde as jy iets leliks aan iemand wil terugsê – dit sal hulle uitboul.
Die aantal maniere om op eenvoudige maniere lief te wees vir jou naaste is eindeloos. Jy het nie 'n oorvol bankrekening nodig nie. Jy hoef nie Moeder Teresa te wees nie. Gee gaan nie altyd om geld nie; Gee kan ook bietjie van jouself wees.
Ek wil almal uitdaag om hierdie wonderlike gevoel van liefde en welwillendheid om Kersfees oor te plaas na hulle alledaagse lewe in 2012. Om goed te doen, en daarna te streef om altyd beter te wees; veroorsaak dat jou liggaam 'n goeie gemoed huisves. Gelukkige mense is ook gesonder mense – en feit is, dit is lekkerder om rondom gelukkiger, vriendeliker mense te wees.
My wense is dus nie net vir 'n vreugdevolle, vredevolle en liefdevolle Kersdag nie, maar ook vir 2012. My wense is nie net vir JOU nie -maar ook vir JOU naaste.
Gaan voort en deel die vreugde van Kersdag – nie net op 25 Desember nie, maar vanaf 1 Januarie tot 31 Desember….en elke dag daarna.
En dan natuurlik….my gunsteling Kerslied…..His law is love and His gospel is peace……
Geseënde Kersjaar aan elkeen.
Rasta sê…oor Parties
Rasta sê dat om 'n miljoenrand partytjie vir 'n terminaal sieke te hou, gaan niks aan sy lot verander nie…